Pierre Balmain

Pierre Alexandre Claudius Balmain (1914-yil 18-mayda tugʻilgan – 1982-yil 29-iyunda vafot etgan) – fransuz moda dizayneri, urushdan keyingi davrning yetakchi moda uylardan biri Balmain brendining asoschisi. Nafislik va jozibadorlik bilan tanilgan Balmain tikuvchilik sanʼatini „harakat arxitekturasi“ deya taʼriflagan.

 Yoshlik davri 
Balmainning otasi ulgurji mato savdosi bilan shugʻullangan, biroq oʻgʻli hali yetti yoshda boʻlgan vaqtida vafot etgan. Onasi Françoise esa singillari bilan birgalikda Galeries Parisiennes nomli moda butigini boshqargan. Balmain Chambéryda tahsil olgan va dam olish kunlarini amakisi bilan Aix-les-Bains nomli kurort shaharchasida oʻtkazar, u yerda uchrashgan jamiyat ayollari orqali Balmainning yuqori modaga boʻlgan qiziqishi shakllangan.

Balmain 1933-yilda École des Beaux-Arts oliy maktabida arxitektura yoʻnalishida oʻqishni boshlagan, shu bilan birga dizayner Robert Piguet uchun chizmalar chizib bergan.

 Karyerasi 
1934-yilda Balmain Edward Molyneuxning studiyasiga tashrif buyurgan va u yerda Balmainnga ish taklif etilgan. Shundan soʻng Balmain oʻqishini tashlab, keyingi besh yil davomida dizaynerning qoʻl ostida ishladi. Ikkinchi jahon urushi davrida esa u Lucien Lelong modalar uyida faoliyat yuritdi, aynan oʻsha yerda u yosh dizayner Christian Dior bilan tanishgan.

 Oʻlimi 
Pierre Balmain 68 yoshida Parijdagi Amerika kasalxonasida jigar saratoni tufayli vafot etgan. U oʻlimidan biroz avval kuzgi kolleksiyasi uchun chizmalarni endigina yakunlagan edi.

 Manbalar 

 Havolalar 
 Balmeyn uyi
 Per Balmainning vintage dizaynlari va reklamalari


Turkum:LGBTQ moda dizaynerlari
Turkum:Fransuz moda dizaynerlari
Turkum:1982-yilda vafot etganlar
Turkum:1914-yilda tugʻilganlar
Turkum:Fransuz LGBTQ sanʼatkorlar